2003/827/EY: Komission päätös, tehty 18 päivänä marraskuuta 2003, päätöksen 98/371/EY muuttamisesta Sloveniasta tulevan tuoreen sianlihan tuonnin osalta (ETA:n kannalta merkityksellinen teksti) (tiedoksiannettu numerolla K(2003) 4208)



Virallinen lehti nro L 311 , 27/11/2003 s. 0036 - 0040



Komission päätös, tehty 18 päivänä marraskuuta 2003, päätöksen 98/371/EY muuttamisesta Sloveniasta tulevan tuoreen sianlihan tuonnin osalta (tiedoksiannettu numerolla K(2003) 4208) (ETA:n kannalta merkityksellinen teksti) (2003/827/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna asetuksella 807/2003/EY(2), ja erityisesti sen 14, 15 ja 16 artiklan, sekä katsoo seuraavaa: (1) Komission päätöksessä 98/371/EY(3), sellaisena kuin se on viimeksi muutettuna päätöksellä 2003/742/EY(4), vahvistetaan eläinten terveyttä koskevat vaatimukset ja eläinlääkärintodistukset tuoreen lihan tuonnissa tietyistä Euroopan maista. (2) Eläinten terveyteen liittyvistä syistä ja erityisesti klassisen sikaruton torjumiseksi ihmisravinnoksi tarkoitetun tuoreen sianlihan tuontia Sloveniasta ei ole sallittu. (3) Slovenia on pyytänyt lupaa viedä sianlihaa yhteisöön ja tukee pyyntöään tiedoilla sikojen terveystilanteesta Sloveniassa ja klassisen sikaruton kurissapidosta. (4) Komissio teki toukokuussa 2003 eläinlääkinnällisen tarkastuskäynnin eläinten terveystilanteen arvioimiseksi Sloveniassa. (5) Tarkastuskäynnistä laaditun raportin ja Slovenian antamisen lisätietojen perusteella vaikuttaa siltä, että sikojen terveystilanne on tyydyttävä Sloveniassa klassisen sikaruton osalta. (6) Ihmisravinnoksi tarkoitetun tuoreen sianlihan tuonti Sloveniasta yhteisöön olisi siksi sallittava tietyin ehdoin, jotka liittyvät ruokajätteen syöttämiseen sioille. (7) Slovenia laatii sianlihan vientiä varten luettelon säännöllisessä eläinlääkinnällisessä valvonnassa olevista sikatiloista, joilla suoritetaan tarkastuksia sen varmistamiseksi, ettei sioille syötetä ruokajätettä. (8) Päätös 98/371/EY olisi muutettava vastaavasti. (9) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 98/371/EY liitteet I ja II tämän päätöksen liitteissä olevalla tekstillä. 2 artikla Tämä päätös on osoitettu kaikille jäsenvaltioille. Tehty Brysselissä 18 päivänä marraskuuta 2003. Komission puolesta David Byrne Komission jäsen (1) EYVL L 302, 31.12.1972, s. 28. (2) EUVL L 122, 16.5.2003, s. 36. (3) EYVL L 170, 16.6.1998, s. 16. (4) EUVL L 268, 18.10.2003, s. 73. LIITE I "LIITE I ERÄIDEN EUROOPAN MAIDEN ALUEIDEN KUVAUS ELÄINTEN TERVEYSTODISTUKSIA VARTEN >TAULUKON PAIKKA>" LIITE II "LIITE II Tuoreesta lihasta annettavassa todistuksessa edellytetyt eläinten terveystakeet >TAULUKON PAIKKA> Huom. Tuoreen lihan tuontia ihmisravinnoksi ei sallita, jollei komissio ole hyväksynyt viejänä olevan kolmannen maan jäämien valvontaohjelmaa."